ACF Fiorentina

ACF Fiorentina (ennen AC Fiorentina) on firenzeläinen jalkapalloseura, joka perustettiin alun perin vuonna 1926 kahden seuran, Libertasin ja Club Sportivo Firenzen, yhdistyessä. Seuran alkuperäiset värit olivat punainen ja valkoinen, mutta vuonna 1928 seuran väriksi vakiintui violetti, josta tulee myös seuran lempinimi La Viola. ACF Fiorentinasta käytetään myös lempinimeä Gigliati Firenzen vaakunakukan (giglio) mukaan, joka löytyy myös seuran logosta. Vuonna 2001 seura ajautui talousvaikeuksiin ja putosi Serie A:sta Serie B:hen. Konkurssin takia se ei kuitenkaan saanut pelata siellä, vaan pudotettiin Italian neljänneksi korkeimmalle sarjaportaalle Serie C2:teen. Vuonna 2002 seura perustettiin uudelleen Florentia Violan nimellä. Se voitti helposti Serie C2 -lohkonsa ja pääsi suoraan Serie B:hen sarjan laajennuksen vuoksi. Se osti myös takaisin oikeudet käyttää Fiorentina- nimeä.http://en.violachannel.tv/history-fiorentina.html Seura pelaa kotiottelunsa Italian jalkapalloliiton (FIGC) entisen puheenjohtaja Artemio Franchin mukaan nimetyllä stadionilla, jonka suunnitteli alun perin arkkitehti Pier Luigi Nervi. Stadion otettiin käyttöön 13. syyskuuta 1931 ja sitä uusittiin merkittävästi jalkapallon MM-kisoja varten vuonna 1990. Sen kapasiteetti on 47 282 ja kentän mitat ovat 105 m x 68 m.http://en.violachannel.tv/franchi-stadium.html Vuonna 2006 ACF Fiorentina sai syytteen sopupelaamisesta edellisillä kausilla. Tuomioistuin tuomitsi Fiorentinan putoamaan Serie B:hen ja aloittamaan seuraava kausi pistemenetyksillä. Myös seuran presidentti Andrea Della Valle ja hänen veljensä saivat toimitsijakiellot. Valituksen ansiosta ACF Fiorentinaa ei lopulta pudotettu Serie B:hen vaan se aloitti Serie A:ssa miinuspisteillä (–19) kuitenkaan saamatta pelata Mestarien liigassa. Lokakuun lopulla kauden jo alettua vetoomustuomioistuin lievensi tuomiota, ja Fiorentina sai lopulta 15 miinuspistettä. == Saavutukset == * Italian mestari: 1955-56, 1968-69 * Italian Cupin voitto: 1939-40, 1960-61, 1965-66, 1974-75, 1995-96, 2000-01 * Italian Super Cupin voitto: 1996 * Cup-voittajien cupin voitto: 1960-61 * Mitropa Cup: 1965-66 * Anglo-Italian Cup: 1975-76 == Kuuluisia pelaajia == * Adriano * Giancarlo Antognoni * Davide Astori * Milan Badelj * Roberto Baggio * Abel Balbo * Gabriel Batistuta * Federico Bernardeschi * Rui Costa * Angelo Di Livio * Dunga * Edmundo * Stefan Effenberg * Claudio Gentile * Alberto Gilardino * Nuno Gomes * Gunnar Gren * Francesco Graziani * Kurt Hamrin * Glenn Hysen * Josip Iličić * Julinho * Nikola Kalinic * Brian Laudrup * Bogdan Lobonț * Predrag Mijatović * Adrian Mutu * Hidetoshi Nakata * Luis Oliveira * Daniel Passarella * Mario Pizziolo * Carlos Sánchez * Márcio Santos * Stefan Schwarz * Sócrates * Ciprian Tătăruşanu * Cristian Tello * Francesco Toldo * Luca Toni * Borja Valero * Mauro Zárate == Entisiä päävalmentajia == * Roberto Mancini * Siniša Mihajlović * Vincenzo Montella * Stefano Pioli * Cesare Prandelli * Delio Rossi * Paulo Sousa * Fatih Terim * Giovanni Trapattoni * Dino Zoff * Vincenzo Italiano == Lähteet == == Aiheesta muualla == * Virallinen kotisivu * Italiankielinen kannattajien sivusto * Fiorentina Supporters I poeti della curva Fiorentina Luokka:Firenze